|  |  |
| --- | --- |
| Instituția Prefectului – Județul Harghita | S.C. ……………………………………. S.R.L. |
|  |  |
| Nr. …………… din ………………………. | Nr. …………… din ………………………. |

**Contract de prestări servicii**

**de pază, protecție și monitorizare a sediilor serviciilor comunitare aparținând Instituției Prefectului – Județul Harghita**

*În temeiul Legii nr. 98/2016 privind achizițiile publice și a Hotărârii de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, a intervenit prezentul contract, între:*

**INSTITUŢIA PREFECTULUI – JUDEŢUL HARGHITA**

cu sediul în Miercurea Ciuc, P-ţa Libertăţii nr. 5, jud. Harghita, cod 530.100, telefon: 0266/372.061, fax: 0266/372.080 cod fiscal 4245470 cont trezorerie RO34TREZ23A510103200130X deschis la Trezoreria Miercurea Ciuc, reprezentată prin d-ul PETRES SÁNDOR – prefect, în calitate de **Achizitor**, pe de o parte

şi

**S.C. ……………………………….. S.R.L.** cu sediul în ……………………………………………, telefon: ……………………, fax: ………………………………., e-mail: ………………………………., număr de înmatriculare ………………………………., cod fiscal ………………………………., cont trezorerie ………………………………. deschis la ………………………………., reprezentat prin ………………………………., în calitate de Prestator, pe de altă parte,

***Art. 1 Definiţii***

În prezentul contract următorii termeni vor fi interpretaţi astfel:

1. **Contract**: prezentul contract şi toate anexele sale.
2. **Achizitor şi Prestator**: părţile contractante, aşa cum sunt acestea numite în prezentul contract.
3. **Persoana de contact:** persoanele indicate de către Achizitor, respectiv Prestator care îi reprezintă în relaţia contractuală.
4. **Preţul contractului**: preţul plătibil Prestatorului de către Achizitor, în baza contractului, pentru îndeplinirea integrală şi corespunzătoare a tuturor obligaţiilor sale asumate prin contract.
5. **Servicii** – activități a căror prestare fac obiect al contractului;
6. **Produse** – echipamentele, mașinile, utilajele, piesele de schimb și orice alte bunuri cuprinse în anexa/anexele la prezentul contract și pe care prestatorul are obligația de a le furniza aferent serviciilor prestate conform contractului;
7. **Forţa majoră**: un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.
8. **zi** - zi calendaristică; **an** - 366 de zile.

***Art. 2 Interpretare***

* 1. În prezentul Contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
	2. Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.
	3. Referinţele la orice acte normative se consideră a face referire şi la orice alte acte normative subsecvente prin care acestea sunt modificate.

**Art.3  *Obiectul contractului***

* 1. Prestatorul se obligă să presteze ***servicii de pază, protecție și monitorizare a sistemelor de alarmă pentru spațiile celor două servicii comunitare aparținând Instituției Prefectului – Județul Harghita,*** în perioada convenită şi în conformitate cu obligaţiile asumate prin prezentul contract, după cum urmează:

La sediul Serviciului Public Comunitar Regim Permise de Conducere și Înmatriculare a Vehiculelor Harghita, 2 posturi, după cum urmează:

* 1 post cu următorul program:
	+ de luni până joi, între orele 07:00 – 15:00, respectiv 8 ore/zi;
	+ vineri, între orele 07:00 – 12:00, respectiv 5 ore/zi;
	+ în ultima zi de vineri din lună nu va avea activitate,
* 1 post cu următorul program:
	+ de luni până vineri, între orele 07:00 – 12:00, respectiv 5 ore/zi;
	+ în ultima zi de vineri din lună nu va avea activitate.
* monitorizarea sistemelor de alarmă.

La sediul Serviciului Public Comunitar de Pașapoarte Harghita, 1 post, după cum urmează:

* 1 post cu următorul program:
	+ de luni până vineri, de la ora 00:00 până la ora 08:00 și de la ora 16:00 la ora 24:00, respectiv 16 ore/zi în zilele lucrătoare;
	+ sâmbătă, duminică și sărbătorile legale, 24 ore/zi.
* monitorizarea sistemelor de alarmă,
	1. Achizitorul se obligă să plătească Prestatorului preţul convenit în prezentul contract pentru serviciile prestate în luna anterioară, în baza procesului verbal de recepţie a serviciilor contractate şi în baza facturii emise şi transmise în original de Prestator.

**Art.4 *Preţul contractului***

Valoarea contractului este de **……………………………….. lei**,la care se adaugă T.V.A. în sumă de **………………………….. lei**.

4.1 Tariful pentru serviciul de pază este de **…………………………** pază iar taxa lunară de monitorizare este de **…………………………..**, la care se adaugă T.V.A. (se va aplica cota T.V.A. prevăzută de legislația în vigoare), este ferm și nu se actualizează pe toată perioada de derulare a contractului, cu excepția cazului în care au loc modificări legislative ale căror efect se reflectă în creșterea/diminuarea costurilor pe baza cărora s-a fundamentat prețul contractului. Prețul contractului poate fi ajustat în situația anterior menționată doar în măsura strict necesară pentru acoperirea costurilor pe baza cărora s-a fundamentat prețul contractului.

4.2 Achizitorul va plăti prețul convenit prin ordin de plată prin Trezoreria Miercurea Ciuc, în baza facturii lunare emise de prestator după efectuarea/semnarea recepției serviciului, în termen de maximum 30 de zile de la înregistrării facturii la sediul achizitorului.

4.3 Prestatorul se obligă să transmită factura lunar către achizitor în termen de maximum 2 zile lucrătoare de la emiterea acesteia. Facturile vor cuprinde valoarea, în lei, a tuturor serviciilor prestate in luna respectivă şi recepţionate în baza pontajelor lunare prin întocmirea unor procese verbale, semnate de ambele părţi şi însuşite prin semnătură de persoana desemnată din partea achizitorului.

4.4 Facturarea serviciilor prestate se va realiza lunar pe numele achizitorului, separat pentru fiecare obiectiv aflat în subordinea unităţii contractante.

**Art.5 *Durata contractului***

* 1. Prezentul Contract intră în vigoare la data de **01.01.2024**
	2. Contractul încetează să producă efecte la data de **31.12.2024**.

**Art.6 *Executarea contractului***

Executarea contractului începe după semnarea contractului de ambele părţi*.*

**Art.7 *Documentele contractului*** sunt:

1. Anexa 1 - Caietul de Sarcini, inclusiv anexele acestuia,
2. Anexa 2 – Propunerea Tehnică,
3. Anexa 3 - Propunerea Financiară,

În cazul în care, pe parcursul executării contractului de achiziţie publică, se constată că anumite elemente ale propunerii tehnice sunt inferioare sau nu corespund cerinţelor prevăzute în caietul de sarcini, prevalează prevederile caietului de sarcini.

**Art.8 *Obligaţiile principale ale Prestatorului***

**Pentru serviciile de pază**

1. acordare de sprijin în întocmirea planurilor de pază care sa cuprindă si avizarea planurilor de către poliţie;
2. asigurarea personalului de pază cu atestat, dotat conform planului de pază și în conformitate cu programul solicitat de beneficiar;
3. cunoaşterea punctelor critice ale dispozitivului de pază;
4. intervenţia în cazuri de necesitate, cu echipe specializate, în cel mai scurt timp și informarea dacă este cazul a organelor competente (poliţie, salvare, pompieri etc.);
5. controlul posturilor de pază în mod planificat şi inopinat, cu persoană nominalizată: prestatorul se obligă să se asigure că personalul de pază este prezent la obiectiv, îşi exercită în mod activ obligaţia de pază și supraveghere și îşi respectă toate obligaţiile în condiţiile și la termenele stabilite prin contract, executând controale de zi și de noapte asupra modului in care personalul propriu îşi execută serviciul și va lua măsuri imediate de remediere a neajunsurilor constatate;
6. în nici o situaţie prestatorul nu va invoca că un agent de pază a fost numit/angajat de puţin timp pentru a justifica neîndeplinirea oricărei obligaţii asumate prin contract; prestatorul răspunde in condiţiile codului civil pentru pagubele cauzate beneficiarului din culpa dovedită a angajaţilor proprii;
7. prestatorul va lua măsuri împotriva prepuşilor săi pentru orice fapte sau omisiuni de natură să influenţeze negativ îndeplinirea atribuţiilor agenţilor de pază. Prestatorul garantează că nici un agent de pază nu va părăsi postul și că nu se va afla sub influenţa alcoolului sau stupefiantelor pe durata serviciului și nici nu va aduce și/sau avea băuturi alcoolice asupra lui sau în post;
8. părăsirea repetată de către agenţii de pază a posturilor pe timpul serviciului de pază sau nerespectarea interdicţiilor privind băuturile alcoolice și stupefiantele, precum și încălcarea repetată a consemnelor particulare și generale constituie încălcare gravă a obligaţiilor contractuale de către prestator si îndreptăţeşte beneficiarul la denunţarea unilaterală și imediată a contractului încheiat, cu condiţia demonstrării de către beneficiar a faptelor reclamate;
9. prestatorul se obligă să permită controlul reprezentanţilor desemnaţi ai beneficiarului asupra modului in care îşi desfăşoară activitatea de pază cât si la spaţiile in care agenţii îşi depozitează efectele personale. De asemenea, prestatorul se obligă să nu aducă prejudicii spaţiilor și echipamentelor primite în folosinţă pentru agenţii de pază;
10. reglementarea accesului selectiv în incinte, pentru persoane, va fi dispusă de beneficiar, în concordanță cu documentele specifice serviciului de pază;
11. întocmirea unui registru de evidență cu intrări/ieşiri persoane și mijloace de transport.
12. să respecte condiţiile impuse de legislaţia în vigoare privind paza obiectivelor, protecţia muncii, prevenirea şi stingerea incendiilor precum şi protecţia mediului;
13. respectarea regulamentului de ordine interioară a Instituției Prefectului – Județul Harghita, al celor două servicii comunitare, cât și a altor dispoziţii date de conducătorul instituției sau de conducătorii celor două servicii comunitare;
14. prestatorul răspunde pentru orice pagubă pe care o produce ca urmare a prestării necorespunzătoare a serviciului si nerespectarea consemnelor postului. Evaluarea pagubelor se va face de către prestator si beneficiar prin reprezentaţii lor legali.
15. instruirea personalului de pază revine prestatorului precum şi răspunderea care rezultă din nerespectarea prevederilor legale;
16. va suporta sancţiunile aplicate pentru culpa proprie, în urma controalelor organelor abilitate;
17. prestatorul va suporta contravaloarea eventualelor sustrageri sau degradări ale bunurilor beneficiarului produse datorită neîndeplinirii ori îndeplinirii defectuoase a obligaţiilor agenţilor de securitate, stabilite în urma cercetărilor organelor de poliție.
18. să garanteze păstrarea secretului profesional privitor la datele legate de activitatea beneficiarului;
19. la sfârşitul programului de lucru agentul de pază care a efectuat serviciul de pază raportează evenimentele petrecute în timpul serviciului, dispeceratului societăţii de pază. Prestatorul va prezenta o informare centralizată a evenimentelor din obiectiv reprezentantului numit al beneficiarului, în vederea eliminării vulnerabilităţilor în protecţia fizică a securităţii obiectivelor.

**Pentru serviciile de monitorizare**

1. pentru fiecare obiectiv prestatorul va asigura, prin personal tehnic propriu, conectarea sistemului de detecție la efracție la Dispecerat corespunzător fiecărei locații.
2. prestatorul va pune la dispoziția Instituției Prefectului, pentru fiecare locație, un desfășurător pentru fiecare lună calendaristică al procesele înregistrate în Dispecerat pentru locația monitorizată. Desfășurătorul va cuprinde toate armările, dezarmările, alarmele, precum și orice alte informații generate de sistemul monitorizare. De asemenea, prin personalul Dispeceratelor de monitorizare, are obligația de a lua legătura cu responsabilul de contract (corespunzător fiecărei locații) în cazul în care constată ca pana la ora 19:00 nu a înregistrat armarea sistemului de detecție la efracție, la oricare din locații.
3. Prestatorul se obligă să asigure monitorizarea locației beneficiarului prin dispecerat și intervenția în caz de detecție efracție. Monitorizarea se va efectua zilnic 24h/24h, utilizând sistemul de alarmare aflat în dotarea beneficiarului.
4. Prestatorul își asumă obligația de a efectua pregătirea și organizarea întregului proces de pază al fiecărei locații în tariful ofertat.
5. Prestatorul se obligă să asigure intervenția cu echipaje mobile formate din personal calificat în cazul receptării semnalului de alarmă transmis de sistemul de alarmare la efracție al beneficiarului.
6. Termenul maxim de intervenție al echipei mobile pe timp de zi este de 10 minute de la declanșarea alarmei iar termenul maxim de intervenție pe timp de noapte este de 5 minute de la declanșarea alarmei.
7. Prestatorul va acționa pentru prevenirea infracțiunilor, contravențiilor și altor fapte antisociale pe durata efectuării serviciilor ofertate.
8. Prestatorul se obligă să plătească despăgubiri beneficiarului, echivalente cu valoarea prejudiciului produs din cauza sa, în cazul în care, în timpul desfășurării contractului, se constată sustrageri de bunuri sau valori; termenul de despăgubire este de maxim 30 de zile calendaristice de la data producerii prejudiciului.
9. Prestatorul va avea obligaţia să deţină, la încheierea contractului de achiziție publica cu Instituția Prefectului Harghita, poliţă de asigurare pentru servicii de pază prin monitorizare și intervenție și servicii de pază, încheiată cu o societate de asigurare.
10. prestatorul are obligația de a lua măsurile corespunzătoare în vederea prevenirii riscurilor profesionale, protecția sănătății și securității personalului propriu, informării și instruirii acestuia în domeniul securității și sănătății în muncă, eliminării factorilor de risc și accidente, în conformitate cu dispozițiile Legii securității și sănătății în muncă nr. 319/2006.
11. Prestatorul răspunde, conform reglementărilor legale, de păstrarea confidențialității de către salariații săi, cu privire la orice informații, date, acte, și/sau fapte care constituie secret de serviciu de care vor lua la cunoștință în cadrul locului de muncă, aflate în legătură cu activitatea Instituției Prefectului Harghita și a celor două servicii comunitare; răspunde penal pentru încălcarea prevederilor prezentului articol în cazul in care fapta întrunește elementele de constituire a infracțiunii prevăzute de codul penal, respectiv art. 227 CP, privind divulgarea secretului profesional.
12. prestatorul va efectua în fiecare luna o alarmă de testare a intervenției echipei mobile, respectiv de verificare a respectării termenelor maximale de intervenție a echipei mobile, atât pe timp de zi (maxim 10 minute de la declanșarea alarmei) cât și pe timp de noapte (maxim 5 minute de la declanșarea alarmei).
13. În cazul efracției, în situațiile în care intervenția este confirmată și forțele proprii sunt depășite de amploarea evenimentelor, prin dispecerat se va anunța unitatea de poliție competentă în vederea prinderii infractorilor și a cercetării locului faptei. În celelalte cazuri, după prinderea infractorilor, aceștia vor fi predați de îndată unităților de poliție competente teritorial.
14. În cazul detecției unui incendiu, prin dispecerat se va anunța în primul rând unitatea de pompieri competentă și echipa mobilă apoi persoanele din conducerea instituției/celor două servicii, după caz, așa cum au fost stabilite în planurile de pază și/sau în procesele verbale de conectare a sistemului de alarmare la efracție la Dispeceratul prestatorului.
15. Conectarea la dispecerat a sistemului de alarmare se va face pe linie telefonică.
16. Se va face interogarea stării sistemului conectat, la un interval regulat de 3 ore.
17. Echipamentele dispeceratului vor realiza confirmarea tehnică a timpului de sosire a agenților la obiectiv pentru determinarea exactă a duratei de intervenție la evenimentul înregistrat.
18. Prestatorul are obligația de a monitoriza sistemul de alarmă astfel încât să asigure o intervenție la eveniment a echipei mobile în timp util.
19. Prestatorul are obligația de a informa de îndată cazul de anulare a licenței de funcționare sau avizelor prevăzute de lege pentru prestarea serviciului de pază și de monitorizare la detecție efracție.

**Art.9 *Obligaţiile principale ale Achizitorului***

* 1. Să plătească prestatorului în termen de maximum 30 de zile de la înregistrarea facturii la sediul achizitorului, suma datorată drept contravaloare a serviciului prestat, acesta din urma având obligația de a emite factura lunar.
	2. Să pună la dispoziția prestatorului orice facilități și/sau informații pe care acesta le considera necesare îndeplinirii contractului;
	3. Să delimiteze clar prestatorului perimetrul aflat în supraveghere;
	4. Să înmâneze prestatorului lista persoanelor cu drept de control din partea achizitorului asupra activității de pază și protecție a obiectivelor ;
	5. Să întocmească cu sprijinul prestatorului Planul de pază şi să urmărească avizarea acestuia de către organele de poliţie competente;
	6. Să ia măsuri pentru asigurarea corespunzătoare a sistemelor de închidere și sigilare la terminarea programului de lucru a spaţiilor si încăperilor în care se păstrează valori;
	7. În cazul producerii unui eveniment, să desemneze un reprezentant care să participe la cercetarea la faţa locului împreună cu organele de poliţie și reprezentantul prestatorului;
	8. Să colaboreze activ cu prestatorul și cu angajații săi pentru asigurarea eficienței activității acesteia în realizarea obligațiilor contractuale;
	9. Să asigure cadrul legal și să respecte termenii contractuali referitori la condițiile concrete de desfășurare a activității agenților de pază;
	10. Să răspundă pentru faptele angajaților săi, dacă acestea sunt de natură să împiedice sau sa influențeze negativ îndeplinirea atribuțiilor contractuale ale agenților de pază;
	11. Să anunțe în scris prestatorul despre orice nereguli în legătură cu modul de derulare a clauzelor contractului de servicii sau în legătură cu deficiențele manifestate în exercitarea atribuțiilor profesionale și comportamentul agenților de pază;
	12. Reclamațiile vor fi formulate în scris in maximum 48 de ore de la constatarea evenimentului, iar nerespectarea acestui termen nu exonerează de răspundere prestatorul;
	13. Să anunțe în timp util prestatorul asupra oricăror acțiuni sau activități ale achizitorului, sau organizate de terți in perimetrul obiectivelor spre a fi asigurat cu măsuri de pază, protecție și prevenire, de către prestatorul de servicii;
	14. Achizitorul are dreptul de a controla oricând activitatea prestatorului la toate obiectivele păzite conform contractului.

**Art.10 *Sancţiuni pentru neîndeplinirea culpabilă a obligaţiilor***

10.1 În cazul în care, din vina sa exclusivă, prestatorul nu reuşeşte să-şi îndeplinească obligaţiile asumate, atunci Achizitorul este îndreptăţit de a deduce din prețul contractului, cu titlu de dobândă legală penalizatoare, o sumă egală cu nivelul ratei dobânzii de referinţă a Băncii Naţionale a României, plus 8 puncte procentuale care se aplică la valoarea serviciilor neprestate, până la îndeplinirea efectivă a obligaţiilor, în condiţiile dispoziţiilor art. 1.535 din Noul cod Civil, fără ca această perioadă să depăşească 2 zile calendaristice, caz în care contractul se consideră reziliat de drept (reziliere unilaterală) fără să mai fie necesară vreo cerere de chemare în judecată, somaţie sau altă punere în întârziere, ori de o altă formalitate (pact comisoriu expres), prestatorul fiind de drept în întârziere la îndeplinirea termenului de 2 zile calendaristice, anterior menţionat.

10.2 Dobânda penalizatoare prevăzută la pct. 10.1 curge de la data la care prestatorul trebuia să îndeplinească obligațiile contractuale la termenele stipulate în contract.

10.3. În cazul în care, din vina sa exclusivă, achizitorul nu onorează facturile în termen de 30 de zile de la înregistrarea facturii la sediul achizitorului, atunci acesta are obligația de a plăți, dobânda legală penalizatoare la nivelul ratei dobânzii de referinţă a Băncii Naţionale a României plus 8 puncte procentuale în condiţiile dispoziţiilor art. 1.535 din Noul cod Civil.

10.4. Părțile convin ca simpla neexecutare a obligațiilor de către prestator în termenele și condițiile prevăzute în acesta, constituie prin ea însăși dovada prejudiciului suferit de achizitor și dă dreptul acestuia din urma la repararea prejudiciului suferit, în condițiile menționate anterior.

10.5. Obligaţia de plată a dobânzii penalizatoare ce incumbă achizitorului stabilită la art. 10.3 operează numai în situaţia în care:

a) Prestatorul inclusiv subcontractanţii şi/sau terţii susţinători ai acestuia şi-au îndeplinit obligaţiile contractuale.

b) Prestatorul nu a primit suma datorată la scadenţă cu excepţia cazului în care achizitorului nu îi este imputabilă întârzierea.

10.6. Rata de referinţă a dobânzii legale în vigoare în prima zi calendaristică a semestrului se aplică pe întreg semestrul.

10.7 - Nerespectarea obligațiilor asumate prin prezentul contract de către una dintre părți, în mod culpabil și repetat, dă dreptul părții lezate de a considera contractul de drept reziliat și de a pretinde plata de daune-interese.

10.8 - Orice sustragere, distrugere de bunuri sau alte valori, ce atrage răspunderea Prestatorului, se va constata de către părţile contractante (în comisie mixtă) şi se va stabili dauna în raport de valoarea cu care sunt înregistrate în evidenţa contabilă bunurile în cauză, încheindu-se un proces verbal de constatare. Procesul verbal va fi semnat de reprezentanţii legali ai părţilor contractante, iar, în cazul refuzului din partea prestatorului, constatările la faţa locului se vor face în prezenţa organelor abilitate ale statului. Procesul verbal este documentul care va sta la baza recuperării de către achizitor a prejudiciului constatat prin deducerea din prețul contractului.

**Art.11 *Garanţia de bună execuție***

* 1. Prestatorul are obligaţia de a constitui garanţia de bună execuție a Contractului prin scrisoare de garanţie bancară de bună execuţie sau depunerea de numerar la casieria autorității contractante în maxim 5 zile lucrătoare de la semnarea Contractului de către ambele părți, în cuantum de **…………. lei** (5% din preţul Contractului, fără T.V.A). Neconstituirea garanţiei în termenul menţionat în acest articol dă dreptul Achizitorului de a considera Contractul reziliat de plin drept, fără a fi necesară intervenţia instanţei şi alte formalități.
	2. Scrisoarea de garanţie bancară de bună execuţie sau dovada depunerii de numerar la casieria autorității a Contractului va avea termen de valabilitate de 45 zile după data expirării duratei contractuale menţionate la art. 5.2. din Contract.
	3. Restituirea scrisorii de garanţie de bună execuţie sau a numerarului depus la casieria autorității contractante se va face conform legii, în termen de cel mult 14 zile de la data îndeplinirii de către Prestator a obligaţiilor asumate prin Contract, dacă Achizitorul nu a ridicat pretenţii asupra acesteia.
	4. Autoritatea contractantă are dreptul de a emite pretenţii asupra garanţiei de bună execuţie, oricând pe parcursul îndeplinirii Contractului de achiziţie publică/Contractului subsecvent, în limita prejudiciului creat, în cazul în care contractantul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie autoritatea contractantă are obligaţia de a notifica pretenţia atât contractantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, contractantul are obligaţia de a reîntregi garanţia în cauză, în maxim 5 zile lucrătoare, raportat la restul rămas de executat. Neîntregirea garanţiei de buna execuţie în termen dă dreptul Achizitorului de a considera Contractul reziliat de plin drept, fără a fi necesară intervenţia instanţei şi alte formalități.

**Art.12 *Amendamente***

12.1 Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional în cazul apariției unor circumstanțe care nu au putut fi prevăzute la data încheierii contractului.

12.2 Instruirea agenților de pază pe linia protecției muncii, a prevenirii și stingerii incendiilor, se va efectua de către prestator, achizitorul având obligația să pună la dispoziția reprezentanților acestuia toate materialele necesare pentru luarea măsurilor preventive specifice obiectivului păzit.

12.3 În situația producerii unui accident de muncă sau a unei îmbolnăviri profesionale, acestea vor fi cercetate în comun de către reprezentanții ambelor părți și înregistrate în conformitate cu prevederile Legii nr. 319/2006 a securității și sănătății în muncă, privind comunicarea, cercetarea, înregistrarea, raportarea și evidența accidentelor de muncă, de către prestator.

12.4 Achizitorul și prestatorul au obligația să se informeze reciproc despre riscurile profesionale precum și să informeze lucrătorii și/sau reprezentanții acestora despre riscurile profesionale.

**Art.13 *Recepţie şi verificări***

13.1 Achizitorul are dreptul de a verifica modul de prestare a serviciilor pentru a stabili conformitatea lor cu prevederile propunerii tehnice.

13.2 Recepția cantitativă şi calitativă a prestațiilor se face pe baza pontajelor lunare de la fiecare obiectiv în parte și a procesului verbal de recepție a serviciilor prestate, confirmate de reprezentatul autorității contractante.

13.3 Dacă serviciile prestate nu corespund calitativ şi cantitativ, achizitorul comunică în scris prestatorului neconformităţile sesizate în termen de 2 zile lucrătoare de la constatare. Procesul verbal lunar nu se va încheia până când prestatorul nu remediază neconformităţile.

**Art.14 *Cesiunea***

14.1 - Cesiunea este permisă doar în ce privește creanțele născute din prezentul contract de achiziție publică, cu aprobarea prealabilă, scrisă, din partea Achizitorului, obligațiile născute rămânând în sarcina părților contractante, astfel cum au fost stipulate și asumate inițial.

**Art.15 *Forţa majoră***

15.1 Forţa majoră este constatată de o autoritate competentă.

15.2 Forţa majoră exonerează părţile contractante de îndeplinirea obligaţiilor asumate prin prezentul Contract, pe toată perioada în care aceasta acţionează.

15.3 Îndeplinirea Contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

15.4 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

15.5 Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de plin drept a prezentului Contract, fără ca vreuna din părţi să poată pretinde celeilalte daune-interese.

**Art.16 *Modificarea contractului***

16.1 Modificarea prezentul contract se poate realiza numai cu respectarea condițiilor corespunzătoare, prevăzute la art. 221 din Legea nr. 98/2016. Achizitorul are dreptul de a denunța unilateral contractul în cazul în care furnizor nu înțelege să respecte prevederile legale privind modificarea contractelor.

**Art.17 *Încetarea contractului***

17.1. Achizitorul poate rezilia contractul cu efecte depline, fără termen de graţie, fără necesitatea îndeplinirii unei alte formalități și fără intervenția vreunei autorități sau instanțe de judecată și/sau arbitrale, printr-o simplă notificare adresată Prestatorului, în oricare dintre situațiile următoare:

a) Prestatorul îşi încalcă obligaţiile din prezentul contract sau din dispoziţiile legale sau nu execută serviciile conform prezentului contract ori în conformitate cu prevederile legale aplicabile pe o perioadă mai mare de 2 zile calendaristice (cele două zile nu trebuie să fie consecutive);

b) Prestatorul nu se conformează în perioada de timp specificată în notificarea emisă de către Achizitor, prin care i se solicită remedierea executării necorespunzătoare sau neexecutării obligațiilor din prezentul contract;

c) Prestatorul încalcă obligația prevăzută la clauza 14.1. din prezentul contract;

d) Prestatorul face obiectul unei cereri de declarare a stării de insolvenţă, de declanşare a procedurii de faliment, reorganizare, dizolvare, lichidare voluntară, intră sub administrare judiciară sau sub controlul altei autorități, și-a suspendat activitatea, sau se află într-o situație asemănătoare rezultând dintr-o procedură similară reglementată de lege;

e) Prestatorul se află în culpă profesională gravă ce poate fi dovedită prin orice mijloc de probă;

f) împotriva Prestatorului a fost pronunțată a hotărâre de condamnare cu privire la fraudă, corupție, implicare într-o organizație criminală sau orice altă activitate ilegală;

g) apariţia unor circumstanţe care nu au putut fi prevăzute la data încheierii contractului şi cu condiţia ca acesta să notifice prestatorul;

h) alte cazuri prevăzute expres în prezentul contract ori în legile aplicabile.

17.2 În caz de reziliere a contractului Achizitorul va fi îndreptățit să recupereze de la Prestator, fără a renunța la celelalte remedii la care este îndreptățit în baza contractului sau în baza legii, orice pierdere sau prejudiciu suferit, inclusiv daunele indirecte sau de imagine.

17.3 Prestatorul nu are dreptul să pretindă, suplimentar față de sumele ce i se cuvin pentru serviciile efectiv prestate, despăgubiri pentru orice altă pierdere sau prejudiciu suferit.

17.4 La primirea notificării de reziliere, Prestatorul va lua măsuri imediate pentru finalizarea serviciilor în mod prompt și organizat astfel încât costurile aferente să fie minime.

17.5 În urma unui preaviz de 15 de zile acordat Achizitorului, Prestatorul poate rezilia contractul dacă Achizitorul nu își îndeplinește obligația de plată către Prestator a sumelor datorate acestuia în termen de 30 zile de la expirarea termenului prevăzut la art. 9.1. din prezentul contract.

17.6 Rezilierea nu va afecta nici un alt drept al Achizitorului sau al Prestatorului dobândit în temeiul prezentului contract.

17.7 Prezentul contract poate înceta la îndeplinirea termenului pentru care a fost încheiat, prin acordul scris al părţilor sau în alte cazuri prevăzute de lege.

***Art.18 Confidenţialitatea contractului***

18.1. Fără a aduce atingere execuţiei prezentului contract, achizitorul are obligaţia de a asigura garantarea protejării acelor informaţii pe care prestatorul le precizează ca fiind confidenţiale, în măsura în care, în mod obiectiv, dezvăluirea acestor informaţii ar prejudicia interesele legitime ale acestuia, în special în ceea ce privește secretul comercial și proprietatea intelectuală.

18.2. Dispoziţiile art. 18.1 se aplică în mod corespunzător şi prestatorului.

**Art.19 *Despăgubiri***

19.1 Prestatorul va despăgubi, proteja şi apăra, pe cheltuiala sa, achizitorul pentru şi împotriva tuturor acţiunilor în justiţie, revendicărilor, pierderilor şi pagubelor rezultate din orice acţiune ori omisiune a prestatorului, în executarea prezentului contract, inclusiv împotriva oricărei încălcări a prevederilor legale sau a drepturilor terţilor, privind brevetele, mărcile comerciale ori alte forme de proprietate intelectuală precum dreptul de autor.

19.2 Prestatorul se oblică să plătească daune-interse, cheltuieli, taxe şi cheltuieli de orice natură, aferente, în situaţia neexecutării sau executării necorespunzătoare a obligaţiilor din prezentul contract, cu excepţia situaţiei în care o astfel de încălcare rezultă din respectarea caietului de sarcini şi/sau documentaţia tehnică.

19.3 Pe cheltuiala sa, prestatorul va despăgubi, proteja şi apăra achizitorul, pentru şi împotriva tuturor acţiunilor în justiţie, reclamaţiilor, pierderilor şi pagubelor rezultate din executarea prezentului contract de către prestator, în condiţiile în care prestatorul este notificat de către achizitor despre asemenea acţiuni, revendicări, pierderi sau pagube, după ce achizitorul a luat cunoştinţă despre acestea; limitarea responsabilităţii nu se va aplica în cazuri de culpă gravă sau neîndeplinirea intenţionată a obligaţiilor.

**Art.20 *Soluţionarea litigiilor***

20.1 Achizitorul şi Prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea Contractului.

20.2 Dacă, după 15 zile de la începerea acestor tratative, Achizitorul şi Prestatorul nu reuşesc să rezolve în mod amiabil o divergenţă contractuală, fiecare parte poate solicita ca disputa să se soluţioneze de către instanţele judecătoreşti competente.

**Art.21 *Limba care guvernează contractul***

21.1 Limba care guvernează Contractul este limba română.

**Art.22 *Comunicări***

22.1 Orice comunicare între părţi, referitoare la îndeplinirea prezentului Contract, trebuie să fie transmisă în scris.

22.2 Orice document scris trebuie înregistrat atât în momentul transmiterii cât şi în momentul primirii.

22.3 Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

22.4 Dacă confirmarea se transmite prin fax sau e-mail în zile nelucrătoare, sau în zilele lucrătoare, după ora 16.00, ea se consideră primită și va fi înregistrată în prima zi lucrătoare după cea în care a fost expediată.

**Art.23 *Dispoziții finale***

23.1 Contractul va fi interpretat conform legislaţiei din România.

23.2 Legea aplicabilă contractului este legea română.

Părţile au înţeles să încheie azi ………………………………. prezentul Contract în două exemplare, unul la Prestator şi unul la Achizitor.

|  |  |
| --- | --- |
| **ACHIZITOR** | **PRESTATOR** |
| ***INSTITUŢIA PREFECTULUI – JUDEŢUL HARGHITA*** |  |
| *Prefect,**PETRES SÁNDOR* |  |
|  |  |
|  |  |
|  |  |
|  |  |
| *Vizat pentru legalitate**Şef serviciu**CONDRAT OCTAVIAN* |  |
|  |  |
|  |  |
|  |  |
|  |  |
| *Vizat C.F.P.**Şef serviciu**PRICOP MONICA GABRIELA* |  |